Diari Oficial de la Generalitat Valenciana


Sumari del DOGV 8195, del 21-12-2017 (2017/11959)

Extracte de la Resolució de 14 de desembre de 2017, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2017-2018 a les universitats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8195

Data del DOGV
:   21-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11106


Data del document
:   14-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport

Extracte de la Resolució de 14 de desembre de 2017, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2017-2018 a les universitats de la Comunitat Valenciana. [2017/11558]  
BDNS (identif.): 376127  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
1. Es podrà sol·licitar la beca per a la realització d'estudis universitaris per l'alumnat matriculat, durant el curs acadèmic 2017/2018, a les universitats públiques que integren el Sistema universitari valencià, així com els seus centres públics adscrits.  
2. L'alumnat matriculat a universitats privades i centres privats adscrits a universitats públiques podrà sol·licitar beca únicament per al grau en Veterinària.  
  
Segon. Objecte  
1. Per a l'alumnat matriculat en universitats públiques i els seus centres públics adscrits, la beca consistirà en l'exempció del pagament de l'import dels crèdits matriculats. Aquest import serà l'establit en el Decret 108/2017, de 28 de juliol, del Consell, pel qual es fixen les taxes per la prestació de serveis acadèmics universitaris per al curs 2017/2018 (DOGV 8104, 11.08.2017).  
2. Per a l'alumnat matriculat a universitats privades o a centres privats adscrits a universitats públiques, aquesta beca consistirà en una ajuda per al pagament de les despeses de matrícula dels crèdits matriculats en primera i/o segona matrícula. La quantia d'aquesta beca serà igual al preu mínim, d'un estudi amb la mateixa experimentalitat, establit en el Decret 108/2017, abans esmentat.  
  
Tercer. Bases reguladores  
Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la realització d'estudis universitaris a les universitats de la Comunitat Valenciana, el text complet de les quals es troba disponible en l'adreça web següent:  
  
http://www.ceice.gva.es/ca/web/universidad/ayudas-y-becas  
  
Quart. Quantia  
Es destina un import global màxim de 3.500.000 € (tres milions cinc-cents mil euros).  
  
Cinqué. Lloc i termini de presentació de les sol·licituds  
L'alumnat haurà d'emplenar per via telemàtica el formulari de sol·licitud que apareix en l'adreça d'internet que s'indica a continuació:  
  
http://www.ceice.gva.es/ca/web/universidad/ayudas-y-becas  
Una vegada emplenada la sol·licitud per via telemàtica, s'haurà d'imprimir i presentar als centres on els sol·licitants formalitzen la matrícula dels seus estudis. També als registres de les universitats i en qualsevol altra de les dependències a què es refereix l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
En el cas que els sol·licitants optaren per presentar la seua sol·licitud en una oficina de Correus d'Espanya, ho faran en sobre obert perquè cada imprés siga datat i segellat per separat pel personal de Correus abans de ser certificat.  
Les sol·licituds es podran presentar des de l'endemà de la publicació d'aquesta resolució en el Diari Oficial de la Generalitat Valenciana i fins al dia 15 de febrer de 2018.  
  
València, 14 de desembre de 2017.- El conseller d'Educació, Investigació, Cultura i Esport: Vicent Marzà Ibáñez.